House of Flamingo
<s>House of Flamingo (nekad skraćeno kao HoF) je hrvatski queer izvedbeni umjetnički sastav, kolektiv i queer udruga koja djeluje u kulturi.</s><s>Sastav je od 2013. godine aktivan na zagrebačkoj nezavisnoj kulturnoj sceni, a cilj kolektiva je proširiti i osnažiti drag i queer izvedbenu kulturu na području Zagreba, Hrvatske i regije.</s>

<s>Prvi nastup održali su u sklopu Zagreb Pride Week-a 2013. godine te od tada organiziraju nastupe queer umjetničkog sadržaja, štićenja i proširivanja interesa LGBTIQ zajednice.</s><s>House of Flamingo gostovao je u Ljubljani, Beogradu, Sarajevu, Skoplju, Podgorici, Splitu, Rijeci, Poreču, Puli, Opatiji, Dubrovniku a od 2014. godine, organiziraju festival pod imenom DRAGram, te show S.R.C.E., od 2017. godine, s kojim je kolektiv gostovao i u Londonu.</s>

<s>Kolektiv House of Flamingo u 2020. godini. čine drag izvođačice Colinda Evangelista, Entity, Roxanne i Spazam Orgazam te suosnivač i izvođač poznat pod umjetničkim imenom Sorel (odgovoran za organizaciju i produkciju).</s><s>Plesni tim Flamboyance redovito nastupa uz kolektiv.</s><s>Među bivšim izvođači(ca)ma i drag suradnici(a)ma su: Dekadenca, Galaxy Diva, LeFilip, Pearl te suosnivač Mr. E.</s>

<s>Festivali i nastupi</s>

<s>DRAGram (2014. - ) 
DRAGram je festival drag kulture i umjetnosti koji se od 2014. godine održava redovito, na godišnjoj bazi.</s><s>U sklopu promoviranja i povezivanje domaće te regionalne, također promovira i inozemnu drag kulturnu scenu.</s><s>Shodno je tome uz domaća lica, program godišnje ispunjen i gostima iz inozemstva.</s>

<s>DRAGram (2014.) - Na prvom izdanju festivala, cilj je bio započeti i približiti opće znanje o drag i queer izvedbenoj kulturi.</s><s>Gosti prvog izdanja festivala, bili su drag izvođači iz šire hrvatske regije, francuska kraljica vogue-a Lasseindra Ninja te globalno poznata drag kraljica Alaska Thunderfuck iz SAD-a.</s>

<s>DRAGram (2015.) - Druga godina okrenula se strujama koje su zaslužne za razvoj drag umjetnosti kao takve, kao i oblikovanje izvedbenih identiteta i izričaja queer kulture - komediji i campu.</s><s>Uz domaće izvođačice; Colindu Evangelistu, Dekadencu, Galaxy Divu, Le Filip, Roxanne i Spazam Orgazam, u programu su im se pridružile i senzacije iz Velike Britanije: Joe Black i Meth.</s>

<s>DRAGram Club Kid (2016.) - Treće izdanje posvećeno je Club Kid pokretu, struji u drag-u, koja je suprotna onoj gdje drag predstavlja vjernu iluziju žene.</s><s>Uz izvođačice kolektiva House of Flamingo; Colinda Evangelista, Entity, Galaxy Diva, Le Filip, Roxanne i Spazam Orgazam, nastupile su i gošće festivala: Cheddar Gorgeous i Anna Phylactic (mančesterski drag kolektiv The Family Gorgeous).</s>

<s>DRAGram Iconic (2017.) - Četvrta godina festivala DRAGram bila je posvećena velikim ženama iz popularne kulture koje su svojim djelovanjem utjecale na emancipaciju queer zajednice te na njihovu društvenu vidljivost.</s><s>Ove je godine gošća festivala bila izvođačica iz Velike Britanije Virgin Xtravaganzah.</s>

<s>DRAGram FreakShow (2018.) - Peto izdanje festivala bilo je inspirirano temom Noći vještica.</s><s>Budući da mnoge drag izvođačice najranija iskustva u drag-u pamte kao iskustva kostimiranja te prisvajanja nekih drugih identiteta, a što se povezuje uz Noć vještica, DRAGram je bio posvećen ovom danu, koji ne postavlja granice slobodi i mašti.</s><s>Osim domaćih izvođačica; Colinde Evangeliste, Entity, Roxanne i Spazam Orgazam, za peto izdanje festivala su ugostili senzaciju Donna Trump te Joe Black.</s>

<s>DRAGram Boudoir (2019.) - Šesto izdanje bilo je posvećeno temama izvedbenih izričaja burleske i boylesque.</s><s>Na ovom se izdanju DRAGram-a publici trudilo približiti sam pojam burleske, koja je okarakterizirana izvedbenim aranžmanima u kojima je prisutno zavođenje kroz humor, satiru i erotiku.</s><s>Uz standardan postav izvođačica House of Flamingo; Colinde Evangeliste, Entity, Roxanne, Spazam Orgazam te plesni tim Flamboyance, na šestom su izdanju DRAGram-a gostovale dvije burleskne zvijezde: Miss Betsy Rose, prestižna londonska izvođačica te izvođač u području boylesque Dave "The Legend" Bear.</s><s>DRAGram Svatovi (2020.) - Sedmo izdanje zbog epidemioloških mjera usred pandemije Covid-19 virusa po prvi je put održano na otvorenom, van klupskog prostora, te je svojom temom i izvedom kritizirao aktualne epidemiološke mjere i lokalitete na kojima su dozvoljena veća okupljanja.</s><s>U izvedbi su sudjelovale Colinda Evangelista, Entity, Roxanne i Spazam Orgazam.</s>

<s>S.R.C.E. (2017. - ) 
S.R.C.E. je drag show spektakl koji kolektiv organizira za Valentinovo.</s><s>Ime je akronim izvođačica: Spazam Orgazam, Roxanne, Colinda Evangelista i Entity.</s><s>S.R.C.E. je nastalo kao odgovor na manjak queer kulturnih i izvedbenih sadržaja, a u skladu s temom, podsjećaju kako ljubav dolazi u raznim oblicima.</s><s>Kolektiv je u veljači 2021. najavio kako će novo izdanje izvedbe S.R.C.E. biti distribuirano online, putem YouTube kanala i društvenih mreža kolektiva.</s>

<s>Fanny Pack 
Fanny Pack je scenski klupski program koji je organiziran od strane kolektiva House of Flamingo u sklopu zagrebačkog PRIDE-a.</s><s>Program se održava nakon Povorke ponosa.</s>

<s>Otvorenje MILK bara u Dubrovniku (2022.)</s>

<s>Za kolektive je javno najkotroverzniji nastup bio pri otvorenju MILK bara u Dubrovniku, koji se promovira kao gay bar i čijem je otvorenju prisustovao veliki broj poznatih, uključujući i gradonačelnika koji se naknadno na sjednici Gradskog vijeća distancirao od nastupa koji je uznemirio neke od sugrađana i gradskih vjećnika.</s><s>HoF je svoj odgovor objavio na socijalnim mrežama, a prenjeli su ga web mediji.</s>

<s>Izvori</s>

<s>Vanjske poveznice 
Gendernet: o House of Flamingo
Kulturpunkt članci o House of Flamingo 
YouTube kanal</s>

<s>LGBT kultura
Drag queens</s>

